जब से अमेरिका ने पाकिस्तान को आर्थिक मदद देना बंद किया है तब से ही पाकिस्तान छटपटा रहा है। उसकी अर्थव्यवस्था हिचकोले खा रही है। लिहाज़ा उसे चीन में ही अपना मददगार नज़र आ रहा है। मगर मदद के चक्कर में पाकिस्तान चीन की चाल को समझ नहीं पा रहा है। ऐसा करके वो चीन की करेंसी को तो अमेरिकी करेंसी के बराबर का दर्जा देकर उसे खुश कर रहा है। मगर अमेरिका को नाराज़ भी कर रहा है। यानी पाकिस्तान धीरे धीरे चीन को छोड़कर अपने सारे दरवाज़े बंद कर रहा है। और किसी पर इतना ज़्यादा निर्भर होना गुलामी की सबसे बड़ी अलामत है।